**Kivitelezési szerződés**

**(tervezet)**

mely létrejött egyrészről

Név: **Hévíz Város Önkormányzat**

Székhely: 8380 Hévíz, Kossuth L. u. 1.,

Nyilvántartási szám: 734378

Adószám: 15734374-2-20

Bankszámlaszám: 11749039-15432429

Számlavezető pénzintézete: OTP Bank Nyrt.

Képviseli: Papp Gábor polgármester,

Elektronikus építési napló alkalmazás használatához szükséges naplóügyfél-jel (a továbbiakban: NÜJ):

mint **Megrendelő** (a továbbiakban: **Megrendelő**)

másrészről a

Név**:**

székhely:

Cégjegyzék szám:

Adó szám:

Bankszámlaszáma:

képviseli:

mint **Vállalkozó** (a továbbiakban: **Vállalkozó**)

(a Megrendelő és Vállalkozó együttesen: szerződő Felek)

között alulírott helyen és időben az alábbi feltételek szerint.

**Előzmények:**

Megrendelő a ***„****A GINOP-7.1.9–17-2018-00015 azonosítószámú, „A Festetics örökség bemutatását és hálózatba kapcsolását célzó termék- és infrastruktúrafejlesztés I. ütem” című projekt részeként Dr. Schulhof Vilmos sétány felújítása*– tárgyába a jelen szerződés megkötésére irányulóan aKbt. 112. § (1) bek. b) pontja szerinti közbeszerzésieljárást indított, melynek eredményét az Összegezés az ajánlatok elbírálásáról szóló dokumentum megküldésével ... napján kihirdette azzal, hogy a közbeszerzési eljárás nyertese a Vállalkozó lett. Az eljárás eredményeképpen Megrendelő és Vállalkozó a törvényes határidőn belül jelen kivitelezési vállalkozási szerződést kötik.

Felek a Ptk. 6:63. § (5) bekezdésében foglaltaktól eltérően kijelentik, hogy a közöttük létrejött megállapodás kizárólag a jelen szerződésben, valamint az Előzményekben meghatározott dokumentumokban foglaltakra terjed ki.

Felek közti megállapodás részét képezi továbbá a mellékletek körén kívül eső valamennyi, a Kbt. 3. § 21. pontja szerinti közbeszerzési dokumentum azzal, hogy azok fizikai értelemben nem alkotják a jelen szerződés mellékletét. Nem képezik jelen szerződés mellékleteit az eljárás során hozott döntések és döntéselőkészítő anyagok.

Felek rögzítik, hogy a Kbt. 131. § (2) bekezdése alapján - az eljárás során alkalmazott értékelési szempontra tekintettel - a nyertes ajánlat azon elemei, amelyek értékelésre kerültek, jelen szerződés 2. számú melléklete tartalmazza.

Jelen szerződés megkötése a Megrendelő részére „**A GINOP-7.1.9–17-2018-00015 azonosítószámú, „A Festetics örökség bemutatását és hálózatba kapcsolását célzó termék- és infrastruktúrafejlesztés I. ütem**” c. projekthez kapcsolódó kivitelezési feladatok ellátásához biztosított GINOP-7.1.9–17-2018-00015projekt azonosító számú támogatás terhére kerül sor. Megrendelő a Ptk. 6:142. §-ra is figyelemmel nyomatékosan felhívja a Vállalkozó figyelmét, hogy a Szerződés szerződésszerű és határidőben történő teljesítéséhez – különösen a finanszírozásra, az elszámolhatóságra és az ebből eredő esetleges visszafizetési kötelezettségre tekintettel – kiemelt érdeke fűződik.

**1. Szerződés tárgya:**

A Megrendelő megrendeli a Vállalkozó elvállalja a jelen szerződés az Ajánlatételi dokumentáció részeként kiadott kiviteli tervekben, valamint egyéb engedélyekben dokumentumokban meghatározottak szerint a Hévíz belterület 964/7 és 964/8; hrsz.-ú ingatlanokon kivitelezési, munkálatok elvégzését.

Vállalkozó vállalja a szerződéses feladatok megvalósítását a jelen szerződésben rögzített feltételekkel, az eljárást megindító felhívás, a közbeszerzési dokumentumokban, illetve mellékleteiben kiadott, illetve a Vállalkozó ajánlatában meghatározott műszaki tartalom szerint a szerződéses előírásoknak megfelelően.

Vállalkozó kötelezettséget vállal arra, hogy az Ajánlatételi dokumentáció részeként kiadott kiviteli tervekben egyéb engedélyekben meghatározottak szerint a munkavégzést határidőben megvalósítja a hatályos jogszabályok figyelembevételével.

Vállalkozó köteles a megvalósult munkákról a megvalósulási dokumentációt készíteni.

Jelen szerződés elválaszthatatlan részét képezik az alábbi dokumentumok *(melyek fizikailag nem képezik a szerződés mellékleteit, a szerződéshez fizikailag nem kerülnek csatolásra)*:

* + Az eljárást megindító felhívás;
  + Az Ajánlattételi dokumentumok és annak mellékletei, különös tekintettel de nem kizárólagosan a műszaki anyagok, tervek engedélyek;
  + Amennyiben volt, abban az esetben a kiegészítő tájékoztatásra adott válaszok;
  + A Vállalkozó ajánlata és annak mellékletei, különös tekintettel a Vállalkozó által beárazott költségvetésre;
  + A közbeszerzési eljárás eredményének írásbeli összegezése;

Vállalkozó köteles a szerződés teljesítése során betartani és betartatni az ingatlanok jellegéből fakadó speciális előírásokat, és figyelembe venni az Ajánlattételi dokumentumokban rögzített és egyéb engedélyekben foglaltakat.

**2.Fizetési feltételek:**

**2.1.Vállalkozói díj:**

A felek megállapodnak abban, hogy a Vállalkozó a szerződés alapján az alábbiakban meghatározott vállalkozói díjra jogosult:

**A vállalkozói díj nettó:** …………………… Ft + 27 % ÁFA azaz……………………forint + 27% ÁFA

A felek a vállalkozói díjat fix átalányárként határozták meg. A vállalkozói díj megállapításának alapja a Megrendelő által a közbeszerzési eljárásban a kiviteli dokumentációi részeként biztosított Vállakozó által beárazott költségvetés-kiírás. Vállakozó kijelenti, hogy a Közbeszerzési eljárás során megajánlott vállalkozási díj tartalmazza az Közbeszerzési eljárás során rendelkezésére bocsájtott közbeszerzési dokumentumokban, és jelen szerződésben rögzített valamennyi tevékenység, műszaki tartalom, feladat ellenértékét. A vállalkozói díj tartalmazza a vállalkozói hasznot, a jelen szerződés és annak mellékleteiben előírt feltételek teljesítéséhez szükséges költségeket, a beruházás megvalósításához és beüzemeléséhez szükséges valamennyi munka- és anyagköltséget, a Vállalkozó tevékenységével összefüggő, azzal járó költséget, járulékot, adót és díjat, a 191/2009 (IX.15.) Korm. rendelet 3. § (5) bekezdése szerinti költségeket, valamint a szerződés teljesítése során elkészített megvalósulási dokumentáció tekintetében fizetendő felhasználási díjat is tartalmazza~~.~~ A Vállalkozói Díj magában foglalja a Vállalkozó által a Szerződés és mellékletei alapján teljesítendő valamennyi kötelezettség ellenértékét, így különösen a Megrendelő által meghatározott műszaki tartalom teljes megvalósítását. Megrendelő többletmunkaigényt nem fogad el. Ezzel kapcsolatban Vállalkozó – mint a szerződés tárgyával kapcsolatban kellő szakértelemmel rendelkező személy – jelen szerződés aláírásával kijelenti, hogy a közbeszerzési eljárás alatt teljes mértékben megismerte az elvégzendő feladatot és annak körülményeit, így kijelenti, hogy az általa megajánlott vállalkozói díj valamennyi feltétel kielégítéséhez szükséges munkára (anyagra, berendezési és felszerelési tárgyra, stb.) fedezetet nyújt. Szerződő felek rögzítik, hogy a Kbt.-ben foglaltakkal összhangban, a Közbeszerzési dokumentumokban és az ajánlatban szereplő valamely munkarész elmaradása esetén a vállalkozó nem tarthat igényt az adott munkarészre eső vállalkozói díjra. Felek megállapodnak abban, hogy a jelen szerződés tárgyát képező feladatok elvégzésének ellenértéke rögzített fix díjnak tekintendő, Vállalkozó a Vállalkozási díjon kívül a Szerződés teljesítése során a Megrendelő felé semmilyen más jogcímen nem jogosult költséget elszámolni.

A vállalkozói díj a Vállalkozó feladatainak teljesítéséből eredő kötelezettségei teljesítésével kapcsolatban felmerülő valamennyi költségét, készkiadását magában foglalja, beleértve az esetleges hatósági engedélyezési- és minden egyéb kapcsolódó eljárás díját, illetékét, valamint az esetleges engedélyezéshez szükséges egyéb dokumentációk előállításának költségét is.

A vállalkozói díj tartalmazza jelen Szerződés 16.8. pontjában meghatározott szerzői jog, és az adminisztratív munkák ellenértékét.

**2.2.Előleg igénylése, kifizetése:**

Megrendelő a Kbt. 135. § (7)-(8) bekezdése alapján a szerződés 2.1. pont szerinti vállalkozói díj 5%-ának megfelelő mértékű előleg igénybevételének lehetőségét

**2.3.ÁFA fizetés:**

Felek a teljesítés során a számla kifizetésével kapcsolatban minden esetben az ÁFA tv.-ben foglaltaknak megfelelően járnak el.

**2.4.Teljesítés Igazolás, kifizetések ütemezése, számlázás:**

Felek rögzítik, hogy a teljesítés során számla benyújtására az alábbiak szerint és módon van lehetősége Vállalkozónak:

**Előleg:**

Vállalkozó jogosult a jelen szerződés 2.2. pontjának megfelelően előlegszámlát benyújtani. Megrendelő köteles a 322/2015 (X.30.) Korm. rendelet 30. §. (1) bekezdése alapján az előleget a munkaterület átadását követő 15 napon belül megfizetni.

Előleg elszámolása: Az előleg elszámolása oly módon történik, hogy Vállalkozó a kivitelezési munkálatok során benyújtott részszámlákban arányosan köteles az előleg teljes összegével elszámolni.

**Rész és végszámla:**

Vállalkozó a műszaki ellenőr által aláírt teljesítésigazolást követően 3. db részszámla és 1 db végszámla benyújtására jogosult az alábbiak szerint:

Részszámla nyújtható be a kivitelezési munkálatok megkezdését követően a kivitelezés 25%-os, 50.%-os, 75. %-os, műszaki készültségi fokai esetén, a végszámla a projekt teljesítésével, a teljes beruházás sikeres és eredményes hiány és hibamentes műszaki átadás-átvételével nyújtható be. A kivitelezési munkálatok során a részszámla összege a Vállalkozó vállalkozói díjára vetítve kerül megállapításra a műszaki készültségi foknak megfelelően. Amennyiben vállalkozó a teljesítés során nem kíván részszámlát benyújtani, abban az esetben ez nem minősül szerződésmódosításnak. A kivitelezés teljesítésével csatolni kell az átadás-átvételi jegyzőkönyvet is.

Vállalkozó az adott részszámlákhoz tartozó, a szerződésben meghatározott műszaki tartalom (készültségi fok) teljesítését műszaki ellenőrnek készültségi kimutatás átadásával jelzi. Az egyes részszámlák kiállításának feltétele a műszaki ellenőr által ellenőrzött és elfogadott készültségi kimutatás és kiállított és aláírt teljesítés-igazolás.

A részszámlát és a végszámlát a jelen szerződésben foglaltak figyelembevételével Megrendelő nevére és címére kell kiállítani, az adószám feltüntetésével és 2 példányban kell benyújtani Megrendelőhöz.

A számlákat a műszaki ellenőr *(Megrendelő által megjelölt személy, Megrendelő képviselője)* által kiállított teljesítésigazolás (teljesítésigazolási jegyzőkönyv) csatolásával egyetemben lehet benyújtani. Megrendelő vállalja, hogy a munkavégzés és a Vállalkozó jótállási / garanciális / szavatossági kötelezettségvállalása teljesítése esetén a Szerződésben előírt időpontokban és módon megfizeti a Vállalkozónak a vállalkozási díjat.

A teljesítésigazolás kiállítására jogosult műszaki ellenőr neve és jogosultsági kódja:

A számlákat az alábbiak figyelembevételével kell kiállítani:

* 1. a számlákon szerepeltetni kell a tevékenység leírását;
  2. a számlákon fel kell tüntetni a projektazonosító számot, bankszámla számot és a bank nevét, adószámot,
  3. a számlákon fel kell tüntetni a „számla” elnevezést, részszámla esetén a „részszámla” előlegszámla esetén az „előlegszámla” kifejezést.

Megrendelő a számla kifizetésével kapcsolatban felhívja vállalkozó figyelmét az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 30-32/A. és 32/B .§-ainak alkalmazására.

**2.5. A vállalkozói díj átutalása az alábbiak szerint történik:**

A kifizetésre vonatkozó főbb jogszabályok felsorolása:

- A közbeszerzésekről szóló 2015. évi CXLIII. tv.;

* az építési beruházások közbeszerzésének részletes szabályairól szóló 322/2015 (X.30.) Korm. rendelet;
* a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 05.) Korm. rendelet

- Az államháztartásról szóló törvény végrehajtásáról szóló 368/2011. (XII. 31.) Korm. rendelet;

- Az államháztartásról szóló 2011. évi CXCV. törvény;

- A Polgári Törvénykönyvről szóló 2013. évi V. törvény;

**2.5.1.Kifizetés:**

**2.5.1.1.Abban az esetben, ha Vállalkozó nem vesz igénybe a teljesítéshez alvállalkozót:**

A szerződésben meghatározott módon és tartalommal való teljesítést követően az ellenszolgáltatás kifizetése banki átutalással történik, a Kbt. 135. § (1)-(2) bekezdései, a Ptk. 6:130 § (1)-(2) bekezdése, illetve a Kbt. 135 § (5) – (6) bekezdése és a 322/2015 (X.30.) Korm. rendelet 30.-32. § szerint.

A fizetési határidő a Ptk. szerint 30 nap.

A kifizetés pénzneme magyar forint (HUF)

**2.5.1.2. Abban az esetben, ha Vállalkozó igénybe vesz a teljesítéshez alvállalkozót:**

A szerződésben meghatározott módon és tartalommal való teljesítést követően banki átutalással történik, a Kbt. 135. § (1)-(2) és (5)-(6) bekezdései, a 322/2015 (X.30.) Korm. rendelet 30.-32/A. § és 32/B. szerint.

A fizetési határidő a Ptk. szerint 30 nap.

A kifizetés pénzneme magyar forint (HUF)

**2.5.1.3** Az ellenérték megfizetésére a GINOP-7.1.9-17-2017-00003 azonosítószámú „Hévíz Gyógyhely fejlesztés” című projekt keretében, az Irányító Hatóság által nyújtott támogatási összeg felhasználásával (100%) kerül sor. Az ellenszolgáltatás 100%-ban európai uniós támogatásból kerül finanszírozásra, a támogatásból származó összeg kifizetése a 272/2014. (XI. 05.) Korm. rendelet szerint utófinanszírozással történik.

**3. Szerződés teljesítése, szerződésmódosítás, pótmunka elszámolás:**

**3.1. Szerződés teljesítése, szerződésmódosítás:**

A Vállalkozó jelen szerződésben meghatározott tartalommal, és minőségben, hiba- és hiánymentesen, határidőben köteles a szerződést teljesíteni, amelyek együttesen a szerződésszerű teljesítésnek a feltételei. A vállalkozási szerződést felek írásban és csak a Kbt. 141. §-ban meghatározottakkal összhangban módosíthatják, amelyhez minden esetben a Kbt.-ben foglalt körülmények és feltételek fennállása szükséges.

**3.2. Pótmunka elszámolás előírásai:**

Minden felmerülő pótmunkát a szerződésben megállapított díjakon és árakon, vagy abból kiindulva kell értékelni. Az esetlegesen felmerülő pótmunkákkal kapcsolatban felek minden esetben a Kbt.-ben, a Ptk.-ban és a hatályos és vonatkozó jogszabályokban foglaltak szerint járnak el. A szerződő felek megállapodnak abban, hogy pótmunkákat és az esetlegesen elmaradó munkákat a Megrendelő jóváhagyó naplójegyzésének megfelelően a jelen szerződés és a Kbt.-ben, a Ptk.-ban és a hatályos és vonatkozó jogszabályok előírásainak érvényesítését követően és annak figyelembevételével végzi el a Vállalkozó.

Amennyiben nincs költségvetési tétel az adott pótmunka vonatkozásában, úgy a Szerződő felek megállapodnak abban, hogy a TERC költségvetési normagyűjtemény felújítási munkákra vonatkozó anyag és díj egységárait veszik figyelembe. Ha a felmerülő pótmunkára nincsen sem vállalkozói költségvetésben szereplő ajánlati ár, sem pedig normagyűjtemény szerinti ár, akkor Vállalkozó köteles tételes egyedi ajánlatot készíteni.

Amennyiben Vállalkozó jelzi a pótmunka szükségességét Megrendelő felé, köteles a fenti szabályok szerint elkészített pótmunka ajánlatát ezzel egyidejűleg átadni Megrendelő részére. A megrendelés kizárólag írásban történhet, az építési naplóban egyidejűleg rögzíteni kell.

**4. Megrendelő jogosult és köteles:**

1. Megrendelő a kivitelezési munkák végzéséhez szükséges, és a tevékenység végzésére alkalmas állapotú (Ptk. 6:241. § (1) bekezdése) munkaterületet legkésőbb a szerződés hatálybalépését követő 10 munkanapon belül átadja Vállalkozó részére. Az elektronikus építési főnaplót legkésőbb az építési munkaterület átadásával egyidejűleg meg kell nyitni a 191/ 2009. (IX.15.) Korm. rendelet szabályai szerint;
2. Felek rögzítik, hogy Megrendelő nem vállalja, hogy a munkaterület kizárólagos birtoklását a Vállalkozónak biztosítani tudja. Vállalkozó ezen esetben nem érvényesíthet kár-, költség-, elmaradt haszon, pótmunka, vagy más jogcímen többlet-fizetési kötelezettséget semmilyen jogcímen a Megrendelő felé. Nyertes Vállalkozó a kivitelezés során a 191/2009. (IX.15.) Korm. rendelet szerint köteles az építési naplóval kapcsolatos kötelezettségeit ellátni.
3. Felek megállapodnak, hogy a munkaterület akkor tekinthető megfelelőnek, ha az eszközök odaszállítása megoldható, és a munka megkezdhető.
4. a kivitelezéssel összefüggő víz és elektromos energia vételének lehetőségét térítésmentesen biztosítani azzal, hogy az építéshez esetlegesen szükséges kapacitás-bővítések költsége és a vételi helyek szabványos kiépítésének, és az almérők által mért tényleges fogyasztás költsége, a kivitelezőt terheli;
5. az elvégzett munkát ellenőrizni, illetve ellenőriztetni;
6. tulajdonosokat, érdekelteket értesíteni a kivitelezéssel kapcsolatos munkálatokról;
7. együttműködik a kivitelezés során felmerülő, de a kivitelező által lebonyolított, a hatóságok felé irányuló bármilyen engedélyezési, bejelentési stb. folyamatok vagy eljárások során;
8. köteles szükség esetén a szakfelügyeletekkel együttműködni;
9. a szerződésszerűen teljesített munkát átvenni, azzal, hogy nem tagadható meg az átvétel a szolgáltatás olyan jelentéktelen hibái, hiányai miatt, amelyek más hibákkal, hiányokkal összefüggésben, illetve a kijavításukkal, pótlásukkal járó munkák folytán sem akadályozzák a rendeltetésszerű használatot. Megrendelő köteles az átadás-átvételi eljárást Vállalkozó készre jelentését követő 5 munkanapon belül megkezdeni, és a Kbt. és a Ptk. és a 191/2009. (IX.15.) Korm. rendelet szerint lefolytatni, az ott meghatározott jogkövetkezmények terhe mellett;
10. a Vállalkozóval mindenkor a teljesítés során együttműködni;
11. a szerződésszerűen teljesített munka ellenértékét szerződés szerint kifizetni;
12. az utó-felülvizsgálati eljárást legkésőbb egy éven belül megtartania a hatályos rendelkezéseknek megfelelően;
13. A 191/2009. (IX.15.) Korm. rendeletben előírtak szerint eljárni;

**5.A Vállalkozó feladatai és kötelességei:**

1. Vállalkozó köteles a jelen szerződés hatálybalépését követő 10 naptári napon belül, a Műszaki leírásban rögzítetteknek megfelelő organizációs tervet készíteni és Megrendelő valamint az érintett ingatlan vagyonkezelőjének a Hévízgyógyfürdő és Szent András Reumakórház részére jóváhagyásra átadni. A tényleges munkavégzés megkezdésének a feltétele az organizációs terv Megrendelő általi jóváhagyása.
2. Vállalkozó a 4./a és 5/a pontban előírt időponttól kezdődően kezdheti meg a kivitelezési munkavégzést a 191/2009. (IX.15.) Korm. rendeletben előírtak figyelembevételével. Vállalkozó köteles a munkaterület átvételét követően az esetleges hiányosságokkal kapcsolatos észrevételeit jegyzőkönyvben rögzíteni, és ebben a Megrendelő figyelmét a hiányosságok megszüntetésére felhívni;
3. Vállalkozó köteles a 191/2009. (IX.15.) Korm. rendeletben foglaltak szerint eljárni;
4. Vállalkozó köteles a kivitelezési munkálatok megkezdését megelőzően munka- és balesetvédelmi, valamint tűzvédelmi oktatást tartani, és ennek tényét az építési naplóban rögzíteni;
5. Vállalkozó köteles az építési munkák megkezdésétől (a munkaterület átvételétől) az építési munkák lezárásáig építési naplót vezetni (191/2009. (IX.15.) Korm. rendelet);
6. Vállalkozó köteles az esetileg vagy rendszeresen összehívott kooperációs értekezleten nyilatkozattételre jogosult képviselővel részt venni;
7. Vállalkozó köteles a nem szakszerű munkavégzéséből eredő károkért teljes körű felelősséget vállalni;
8. Vállalkozó köteles a műszaki dokumentációban, műszaki leírásban és a költségvetésében rögzített munkák elvégzésére, a munka teljes körű megvalósítására;
9. Vállalkozó köteles biztosítani a szerződéses munkák elvégzéséhez a munkaerőt, árut, anyagot, szerkezetet, stb., legyen ideiglenes vagy állandó jellegű;
10. Vállalkozó feladata a kiadott műszaki tartalom megvalósításához esetlegesen szükséges hatósági átadások ügyintézése, ahhoz szükséges dokumentáció, mérési jegyzőkönyv (beszabályozási jegyzőkönyv, csatlakozási engedély stb.) megszerzése, minden szükséges hatósági, és jogszabályban előírt engedély beszerzése. Ennek illetéke és költsége Vállalkozót terheli;
11. Vállalkozó köteles a hatósági és jogszabályi, valamint a munkavégzés helyének jellegére tekintettel a belépési és tartózkodási előírások betartásáról a munkavégzése során gondoskodni;
12. Ha a szerződés határidőben történő teljesítése akadályba ütközik Vállalkozó köteles a Megrendelőt és a műszaki ellenőrt erről haladéktalanul tájékoztatni;
13. A költségvetés kiírásban szereplő termékek nem kötelező jellegűek, az építési termék építménybe történő betervezésének és beépítésének, ennek során a teljesítményigazolásának részletes szabályairól szóló 275/2013. (VII. 16.) Kormányrendelet 4. § (3) bekezdése értelmében minőségben és paraméterekben mindenben megegyező más termékekkel kiválthatóak a tervező, műszaki ellenőr és építtető együttes, előzetes írásbeli jóváhagyásával.

A rendszerként felépülő, összetartozó, vagy egymással összefüggő elemek adott esetben csak együttesen válthatók ki. A látható felületek, burkolatok színben, struktúrában nem térhetnek el a kiírásban szereplőktől, csak tervezői és műszaki ellenőri jóváhagyással, végül Megrendelő külön hozzájárulásával. A költségvetés kiírásban konkrét típussal megjelölt gyártmányok megnevezése csak az adott tétel kellően pontos és érthető leírását szolgálja azzal, hogy e tételek tekintetében Megrendelő elfogad egyenértékű megajánlást is.

Egyenértékű megajánlás eseten az egyenértékűséget Ajánlattevőnek igazolnia kell a megajánlott tétel (termék) teljesítmény-nyilatkozatának, vagy - amennyiben a termék ilyennel nem rendelkezik - a műszaki adatlapjának benyújtásával. Az egyenértékűség akkor állapítható meg, ha az egyenértékűként bemutatott tétel (termék) lényeges teljesítmény jellemzőit tekintve a felhasználási értéket illetően legalább olyan műszaki-funkcionális jellemzőkkel rendelkezik, mint amilyet a költségvetés kiírásban és tervben az Megrendelő által konkrétan megjelölt termék teljesítmény-nyilatkozata vagy annak hiányában a gyártó honlapján elérhető (műszaki) adatlapja tartalmaz.

1. Megrendelő felhívja továbbá a figyelmet, hogy jelen összefüggésben az egyenértékűség vizsgálata arra is kiterjed, hogy amennyiben egyenértékű megajánlásra kerül sor, úgy a kiváltó tételnek (terméknek) kompatibilisnek kell lennie a vele összetartozó többi elemmel, illetve a rendszerrel, amelybe az beillesztésre kerül. Megrendelő az egyenértékűség vizsgálatakor az előbbiek szerint tehát nem kizárólag a kiváltó termék funkcionális és egyéb immanens jellemzőit vizsgálja, hanem a jelzett kompatibilitási megfelelőségét is. Az egyenértékűség elfogadása esetén a 322/2015. (X.30) Kormány rendelet 28. § -a és a szerződés módosítására a Kbt. 141. §-ának szabályait megfelelően kell alkalmazni. Vállalkozó feladata szükség esetén az ideiglenes felvonulási létesítmények építése, amelyek a Vállalkozó által a műszaki átadás-átvétel időpontjára elbontásra kerülnek;
2. Vállalkozó tudomásul veszi, hogy a kivitelezési munkálatokat Megrendelő és harmadik személy tulajdonában és kezelésében lévő területén kell végezni, a munkaszervezési és műszaki ütemezési előírások betartásával. Vállalkozó tudomásul veszi, hogy egyedül viseli a kockázatot és felelősséget ennek megvalósíthatóságáért és az esetlegesen szükséges hatósági és minden egyéb ehhez szükséges jóváhagyás megszerzéséért;
3. Vállalkozó köteles biztosítani, hogy csak igazolt és megőrzött minőségű anyag, illetve termék kerüljön beépítésre, továbbá a tanúsított minőségi tulajdonságok a kiírásnak és a szerződésnek megfeleljenek. Vállalkozó köteles a kötelező munkaközi vizsgálatokat (mintavétel, próba, stb.) elvégezni, a minták azonosíthatóságát biztosítani, a vizsgálatok eredményeit az adott munkarész végéig a Műszaki ellenőrnek átadni. Vállalkozó köteles a szükséges minőségi tanúsításokat folyamatosan végezni, a megállapított hibákat és hiányosságokat haladéktalanul megszüntetni, az intézkedéseket az építési naplóban rögzíteni;
4. Vállalkozó köteles a hatósági ellenőrzéseket lehetővé tenni, továbbá biztosítani, hogy a hatóságok bármikor ellenőrzéseket végezhessenek;
5. Ha a kivitelezés tárgya körül – ideértve a szomszédos ingatlanokat, és a használt közlekedési utak melletti ingatlanokat is – más önálló felépítmények vannak, Vállalkozó köteles azok, továbbá minden esetben a beruházás tárgyának állapotát a munka megkezdése előtt dokumentálni, kivéve, ha olyan munkák a jelen szerződés tárgyai, amelyek jellegüknél fogva nem eredményezhetnek azokon, illetve magán a kivitelezés tárgyán károsodást. Amennyiben a Vállalkozó tevékenysége miatti igény merül fel akár Megrendelő, akár harmadik személy oldaláról, Vállalkozó kötelezettsége annak igazolása, hogy az igény alapjául szolgáló állapot, vagy annak oka a munkakezdéskor fennállt e.
6. Vállalkozó köteles gondoskodni arról, hogy munkavégzése során a környező épület(ek), utak, létesítmény(ek) állagát a lehető legkisebb mértékben károsítsa, működését ne gátolja; Vállalkozó köteles a környező épület(ek), utak, létesítmény(ek) állagát az eredeti állapotra helyre állítani;
7. Vállalkozó köteles a használt szállítási útvonalat folyamatosan térítésmentesen letakarítani, tisztán tartani. Vállalkozó tudomásul veszi, hogy Megrendelő kiemelten kezeli a környezetvédelmet és ezért Vállalkozó a szerződés teljesítése során az esetleges ideiglenes területfoglalás(oka)t minimalizálja, az anyagszállítási útvonalat optimalizálja, a zaj és por, továbbá a pollen védelemről és az elhagyott hulladékkezelésről gondoskodni köteles. Vállalkozó a tevékenység során a zajterhelési előírásokat köteles betartani és törekednie kell a minél kisebb zajszint elérésére. Vállalkozó vállalja, hogy alvállalkozó igénybevétele esetén e szempontokat alvállalkozóival szemben is érvényesíti;
8. Vállakozó köteles az építés folyamán a forgalom szervezési feladatokat ellátni, azokat betartani és betartani.
9. Vállalkozó vállalja, hogy a végzett munka, vagy a beépítésre került anyag, minőségi megfelelősségének vitája esetén felek független szakértőt vonnak be. Abban az esetben, ha a független szakértői vizsgálat eredménye Vállalkozó számára elmarasztaló, akkor annak költségét viseli és a Megrendelő által elrendelt bontást vagy cserét ebben az esetben haladéktalanul, saját költségére elvégzi. Amennyiben a szakértői vizsgálat eredménye alapján Vállalkozó teljesítése szerződésszerű, úgy az ezzel kapcsolatban felmerülő költségeket Megrendelő viseli;
10. Vállalkozó feladata a saját munkájához szükséges szociális létesítmények, tárolóterületek és egyéb melléklétesítmények megépítése, valamint a szerződésben vállalt munkák befejezésekor (amennyiben felépítése szükséges volt) ezek elbontása, elszállítása. Vállalkozói feladat a kivitelezési munkákhoz szükséges valamennyi segédszerkezet (állványzat, technikai eszköz és munkahelyi berendezés stb.) telepítése, helyszínen tartása, mozgatása és a kivitelezés befejezésekor a munkaterületről történő eltávolítása. Vállalkozó tudomásul veszi, hogy az esetlegesen a Megrendelő által rendelkezésre bocsátott tároló helyeket, megközelítő utakat a kiürítés során az eredeti állapotukban kell visszaadni. Erről szerződő felek a terület átvételekor állapotrögzítő jegyzőkönyvet vesznek fel;
11. Vállalkozó köteles elvégezni – saját hibájára visszavezethető ok miatt keletkezően a saját költségén – az átadás-átvételi eljárás során az esetleges szakhatósági előírásokra tekintettel elrendelt munkákat;
12. Vállalkozó köteles a szerződésben meghatározott tartalommal és MSZ (ennek hiányában ISO, EN, DIN, ÖNORM) szabványok szerintilletve az egyéb jogszabályoknak és kötelezően alkalmazandó előírásoknak megfelelően a rendeltetésszerű használatot, üzembe helyezést biztosító minőségben hiba- és hiánymentesen a szerződött munkát elvégezni.
13. Vállalkozó köteles a dokumentált minőségtanúsításokat, mint az építkezés hivatalos ügyiratainak tartozékait az építkezés végéig megőrizni, és a szerződés teljesítésével egyidejűleg a Megrendelőnek átadni;
14. Vállalkozó köteles az építési terület takarítását elvégezni a műszaki átadás – átvétel idejére;
15. Vállalkozó tudomásul veszi, hogy az esetleges munkahelyi balesetből eredő bármely esemény esetében a munkavállalói/dolgozói és az alvállalkozói balesetből és/vagy rokkantságból eredő jogcímen Megrendelő felé semmilyen követelést nem támaszthat;
16. Vállalkozó köteles a Megrendelő utasítása szerint eljárni. A szerződés teljesítése során adódó esetleges véleményeltéréseket felek írásban rögzítik. Ha a Megrendelő jogszabályba ütköző, célszerűtlen, vagy szakszerűtlen utasítást ad, úgy ennek tényére a Vállalkozó köteles őt figyelmeztetni. Amennyiben a Megrendelő az utasításhoz ennek ellenére ragaszkodik, úgy az utasításból eredő károk Megrendelőt terhelik;
17. Vállalkozó köteles a munka és környezetvédelmi előírásokat betartani, az építés helyszínén folyamatosan rendet tartani, valamint a kivitelezői tevékenység megfelelő szervezésével az építés során elvárható zavartalan közlekedést biztosítani. Vállalkozó kötelezettséget vállal arra, hogy a minőségbiztosítás és környezetvédelem ügyét kiemelten kezeli és azt az alvállalkozóitól is megköveteli. Vállalkozó tudomásul veszi, hogy a minőségbiztosítással kapcsolatos esetleges vizsgálatok, szakvélemények, engedélyek beszerzése és ezek költségeinek viselése Vállalkozó feladata;
18. Vállalkozó az építés során keletkező építési és bontási hulladékot az érvényben lévő jogszabályok szerint köteles kezelni, nyilvántartani és szállítani. Vállalkozó feladata az építési naplóban az építési munkaterületen keletkezett építési-bontási hulladék mennyiségének és fajtájának folyamatos vezetése. A jelen szerződés teljesítése során keletkező minden hulladék elszállíttatására és ennek a költségnek a viselésére Vállalkozó köteles. Az elszállított veszélyes hulladékról az elszállítónak nyilvántartást kell vezetnie;
19. Vállalkozó köteles a teljesítés során alkalmazott esetleges ellenőrzéseket tűrni és abban együttműködni;
20. A Vállalkozó köteles lehetővé tenni a Megrendelő, vagy egy általa meghatározott személy, vagy intézmény képviselője számára, hogy bármely ésszerű időpontban megtekinthesse az építés helyszínét, vagy ahol a felhasználásra kerülő anyagok megtekinthetők, és ott, ha azt a Megrendelő szükségesnek látja, a megfelelősségre vonatkozó vizsgálatokat végezzen, vagy végeztessen. Ehhez a Vállalkozó köteles minden ésszerű segítséget és eszközt megadni.
21. Vállalkozó köteles az átadás-átvételi eljáráson feltárt hiányosságokat 191/2009. (IX.15.) Korm. rendeletnek megfelelően megszüntetni;
22. Vállalkozó feladata a 191/2009. (IX.15.) Korm. rendeletnek megfelelő tartalmú műszaki átadás-átvételi dokumentáció készítése, anyagminősítések (termék, szerkezet, stb.) és műbizonylatok szolgáltatása, szükség esetén vizsgálati jegyzőkönyvekkel;
23. az utó-felülvizsgálati eljáráson részt venni, az ott feltárt hiányosságokat kijavítani;
24. a Vállalkozó köteles biztosítani a munkavédelmi, balesetvédelmi, vagyonvédelmi, környezetvédelmi, tűzvédelmi rendszabályok betartását, illetve az ehhez szükséges feltételeket megteremteni;
25. A Vállalkozó köteles biztosítani (költségtérítés nélkül) a Megrendelő és megbízottja számára, hogy bármely időpontban az ellenőrzési jogát gyakorolhassa, a Megrendelő megtekinthesse és megvizsgálhassa a munkavégzés folyamatát, helyszínét, az anyagok minőségét, a technológiai, minőségbiztosítási, biztonsági előírások betartását, alvállalkozó tényleges részvételét. A befedésre, vagy eltakarásra kerülő munkarészek esetében a Vállalkozó köteles az eltakarási munkálatok (amennyiben ilyen van) megkezdését legalább 3 munkanappal megelőzően a Megrendelőt és annak műszaki ellenőrét írásban értesíteni, és köteles lehetővé tenni a számára, hogy azokat megvizsgálja, megmérje és észrevételeit építési naplóban rögzítse. Ha a Megrendelő ezen kötelezettségének nem tesz eleget, úgy a Vállalkozó jogosult a munkarész befedésére vagy eltakarására, de az eltakart munkarészekért is teljes felelősséggel tartozik.
26. Vállalkozó kötelezettséget vállal arra, hogy jelen közbeszerzési eljárás eredményeképpen létrejövő szerződés tartalmára vonatkozó, illetve a szerződés teljesítése során tudomására jutott, érdekkörébe tartozó információkat bizalmasan kezeli, azokat harmadik fél tudomására csak a Megrendelő írásbeli hozzájárulásával hozza, illetve kötelezettséget vállal arra, hogy mind maga, mind pedig összes alvállalkozója megfelelően biztosítja az összes, birtokában lévő, illetve a szerződés időtartama alatt vagy annak lezárása után tudomására jutó információ védelmét időkorlát nélkül.
27. Vállalkozó tudomásul veszi, hogy a munkaterületen bekövetkezett vagyoni károkért az építési munka alatt a Vállalkozó felel.
28. A Vállalkozó köteles biztosítani a Megrendelőt minden olyan veszteséggel és követeléssel szemben, amely harmadik személynek okozott személyi sérülésnek és dologi károk, valamint az ezekre visszavezethető vagyoni károk következtében jelentkeznek. Vállalkozó vállalja, hogy az építkezés ideje alatt a közterületen, annak létesítményeiben az építéssel összefüggésbe hozható károkozásért felel, és annak helyreállítási költségeit is viseli.
29. Vállalkozó köteles a szerződés teljesítése során betartani és betartatni az ingatlanok jellegéből fakadó speciális előírásokat, szakhatósági és építés hatósági előírásokat.
30. **Szerződés teljesítésének határideje, teljesítés helyszíne:**

**6.1. Határideje:**

Vállalkozó a szerződés tárgyát képező munka teljes kivitelezését legkésőbb a jelen szerződés hatálybalépésétől számított 12 hónapos teljesítési határidővel vállalja, amely időtartam nem nyúlhat túl a 2021.12.31.-i projekt befejezési határidőn. Amennyiben a projekt fizikai befejezés határidő meghosszabbítására kerül sor, akkor a jelen szerződés 6.1. pontjában rögzített 12 hónapos időtartam addig tart, ameddig a projekt meghosszabbított befejezési határideje, de maximum a 12 hónapos időtartam. A projekt fizikai befejezési határidejének meghosszabbítása esetén (amennyiben ez összeségében hosszabb lenne, mint 12 hónap) az eljárást megindító felhívás II.2.7. pontban rögzített időtartam ezen okból nem növekedhet. Szerződő felek rögzítik, hogy Vállalkozó előteljesítésre jogosult.

Vállalkozó a Ptk. 6:247. § (2) bekezdése alapján határidőben teljesít, ha az átadás-átvétel a szerződésben előírt teljesítési határidőn belül megkezdődik.

Minden, a szerződés teljesítését akadályozó, el nem hárítható külső körülmény (vis maior) a befejezési határidő módosítását vonhatja maga után, kivéve, ha bármilyen munkaszervezési (több munkavállaló alkalmazása, munkaszervezés megváltoztatása, stb.) eljárással megoldható lett volna a határidő betartása. A határidő módosulásához a Megrendelő műszaki ellenőrének jóváhagyása és a Kbt.-ben előírt feltételek teljesülése szükséges.

Megrendelő az alábbiakra hívja fel Vállalkozó figyelmét:

* A fakivágások kizárólag a vegetációs időszakon kívül végezhetők
* A növénytelepítések két részre bonthatóak, a fák ideális ültetési ideje tavasz, a cserjék és füvesítés gyakorlatilag kizárólag ősz.

Szerződő felek a kivitelezésre alkalmatlan időjárás tényét az adott munkafolyamatra vonatkozó gyártói és tervezői technológiai előírások és az időjárási körülmények együttes figyelembevételével, közösen állapítják meg. Az munkavégzésre alkalmatlan időjárás tényét Kivitelező építésvezetője jelzi az e-építési naplóban, amit Megrendelő műszaki ellenőre szintén naplóbejegyzés formájában hagy jóvá. A felek véleménykülönbsége esetén az OMSZ tényadatait kell figyelembe venni.

**6.2. Teljesítés helyszíne:**

Kivitelezési munkálatok esetében:

* Hévíz belterület 964/7 és 964/8hrsz.-ú alatt nyilvántartott ingatlanon

1. **Építési naplóval kapcsolatos előírások:**

A Vállalkozó és Megrendelő köteles a vonatkozó és hatályos jogszabályokban, előírásokban előírtaknak megfelelően az építési naplót vezetni.

1. **A jótállási idő:**

Vállalkozó az általa teljesített munkára a sikeres és eredményes műszaki átadás-átvétel befejezésének napjától számított 24 hónapos időtartamara teljes körű jótállást vállal. A jótállás kezdő időpontja a beruházás befejezése, annak sikeres és eredményes hiány és hibamentes műszaki átadás-átvétele. Vállalkozó kötelezettséget vállal arra, hogy a jótállási/garanciális/szavatossági kötelezettségeinek eleget tesz a Szerződés előírásainak megfelelően. A jótállás vonatkozásában a Ptk. 6:171.§-6:173.§-ban foglaltak az irányadóak.

1. **Felelősségbiztosítás:**

Vállalkozó kötelezi magát, hogy legkésőbb a jelen szerződés megkötésének napjára rendelkezik a Közbeszerzési eljárást megindító felhívás ………….. pontjának megfelelően:

**Kivitelezési munkákra vonatkozóan:**

A szerződéskötés időpontjára legalább C.A.R. típusú építés-szerelési felelősségbiztosítással minimum 400 millió /év és 50 millió forint/káresemény mértékig.

A Biztosítási kötvény másolata a jelen szerződés mellékletét képezi. A Vállalkozó kötelezettséget vállal arra, hogy a beruházás során bekövetkező mindennemű káreseményt haladéktalanul bejelent a Megrendelőnek a kárbejelentés és rendezés érdekében történő mielőbbi szakszerű eljárás érdekében. A bejelentés elmulasztásából eredő következmények a Vállalkozó terhére esnek. A felek rögzítik, hogy amennyiben a Megrendelő kedvezményezettként bármely káresemény következtében kártérítést kap, úgy a Vállalkozó abban az esetben sem mentesül a teljes kár – meg nem térült részének – megtérítése, vagy a maradéktalanul szerződésszerű teljesítés alól. Esetleges kár bekövetkezése esetén, ha a Vállalkozó egyébként oly módon teljesít, hogy a Megrendelőt semmilyen módon kár nem éri, úgy ebben az esetben a Megrendelő a kártérítési összegre nem tart igényt, azt a Vállalkozóra külön engedményezési szerződéssel engedményezi.

1. **Szerződési biztosítékok (szerződés megerősítése)**
   1. A szerződés szerinti véghatáridő késedelmes teljesítése *-olyan okból, amelyért Vállalkozó a felelős és a szerződésszegését a szerződésszegéssel okozott károkért való felelősség szabályai (Ptk. 6:142. §) szerint nem menti ki -* esetén *–figyelembe véve a 6.1. pont rendelkezéseit–* Vállalkozó késedelmi kötbér megfizetését vállalja az alábbiak szerint:

Jelen szerződés szerinti teljesítési véghatáridő elmulasztása *-olyan okból, amelyért Vállalkozó a felelős-* esetén a Megrendelő késedelmi kötbér felszámítására jogosult. A késedelmi kötbér mértéke a teljes nettó vállalkozói díj (2.1. pont pontjában meghatározott) 0,5%-a/késedelmes naptári nap, azaz …...,- Ft/késedelmes naptári nap minden késedelmesen eltelt nap után. A késedelmi kötbér napi tételeinek maximális összesített mértéke összesen 20 naptári nap lehet. A késedelemi kötbér maximális mértékének (20 naptári nap) elérése esetén Megrendelő a 21. naptári naptól jogosult a jelen szerződéstől egyoldalúan elállni vagy a szerződést felmondani. Az esetleges késedelmi kötbér lejárt követelésnek minősül, melyet Vállalkozó köteles az igénybejelentéstől számított 10 naptári napon belül banki átutalással átutalni Megrendelőnek.

* 1. Vállalkozót meghiúsulási kötbérfizetési kötelezettség terheli, amennyiben a jelen Szerződés teljesítése olyan ok következtében hiúsul, meg amelyért Vállalkozó felelősés a szerződésszegését a szerződésszegéssel okozott károkért való felelősség szabályai (Ptk. 6:142. §) szerint nem menti ki. A meghiúsulási kötbér mértéke a teljes nettó vállalkozói díj (2.1.) pontjában meghatározott) 20 %-a.

A meghiúsulási kötbér esedékessé válik:

1. késedelem esetén a szerződés egyoldalú elállása vagy a szerződés felmondása esetén;
2. meghiúsulás esetén: a Megrendelő meghiúsulásról történő tudomásszerzésének napján.

A késedelemi kötbér maximált mértékének elérése esetén Megrendelő az azt követő naptári napon jogosult a jelen szerződéstől egyoldalú jognyilatkozattal elállni vagy a szerződést felmondani és jogosult továbbá Vállalkozótól meghiúsulási kötbért követelni. A kötbér igénybevétele esetén, a Megrendelő esetleges kártérítési igényét is érvényesítheti a Vállalkozóval szemben.

* 1. Teljesítési és Jótállási biztosíték

Vállalkozó a Szerződés hatálybalépésekor teljesítési biztosíték nyújtására köteles a Kbt. 134. § (6) bekezdésének a) pontja szerinti módon. A biztosíték azon Megrendelői igények biztosítását szolgálja, amelyek a Vállalkozó teljesítésének elmaradásából eredően jelentkeznek. Mértéke az Áfa nélküli, nettó Vállalkozói Díj 5 %-a.

Amennyiben a biztosíték nem óvadékként kerül szolgáltatásra, a Megrendelő csak olyan biztosítéki okiratot fogad el, mely alapján a kötelezett vállalja, hogy a Megrendelő első felhívására, az alapjogviszony vizsgálata nélkül, a fenti mértékig a Megrendelő felé kifizetést teljesít, az igénybejelentés benyújtását követő 5 banki napon belül anélkül, hogy az igényelt összeget saját vagy más fél követelésével csökkentené (különösen beszámítás).

Amennyiben a biztosítéki okirat szövegezése meghatározza a biztosíték időbeli hatályának utolsó napját és addig előre láthatóan a Szerződés teljesítése nem történik meg, Vállalkozónak kötelessége a biztosíték fennállásának (hatályának) folyamatos biztosítása. Amennyiben Vállalkozó a fentieket nem biztosítja, a Megrendelő a Vállalkozó szerződésszegésére hivatkozással azonnali hatállyal felmondhatja a Szerződést.

A biztosítéknak a sikeres átadás- átvétel időpontjáig kell lehívhatónak (hatályban lévőnek) lennie.

Megrendelőnek saját hatáskörében joga van a teljesítési biztosíték felhasználására a Szerződés teljesítésének elmaradása esetén, amennyiben Vállalkozónak Megrendelő felé fennálló követelései nem nyújtanak fedezetet a Megrendelő Vállalkozó miatt bekövetkezett igényére és bármely okból nem tudja követelését beszámítani, és ha e miatt Vállalkozót ésszerű, de legfeljebb harminc (30) naptári napos póthatáridő kitűzése mellett írásban felszólította a szerződésszerű teljesítésre, és Vállalkozó a póthatáridőn belül nem teljesített.

Felek rögzítik, hogy Vállalkozó az átadás-átvétel időpontjában, annak feltételeként jótállási biztosíték nyújtására köteles a Kbt. 134. § (6) bekezdésének a) pontja szerinti módon. A biztosíték azon Megrendelői igények biztosítását szolgálja, amelyek a Vállalkozót terhelő jótállási igények nem, vagy nem szerződésszerű teljesítésének elmaradásából eredően jelentkeznek.

A jótállási biztosíték mértéke az Áfa nélküli, nettó Vállalkozói Díj 5 %-a. Amennyiben a biztosíték nem óvadékként kerül szolgáltatásra, a Megrendelő csak olyan biztosítéki okiratot fogad el, mely alapján a kötelezett vállalja, hogy a Megrendelő első felhívására, az alapjogviszony vizsgálata nélkül, a fenti mértékig a Megrendelő felé kifizetést teljesít, az igénybejelentés benyújtását követő 5 banki napon belül anélkül, hogy az igényelt összeget saját vagy más fél követelésével csökkentené (különösen beszámítás).

Amennyiben Vállalkozó a fentieket nem biztosítja, Megrendelő a Vállalkozó szerződésszegésére hivatkozással azonnali hatállyal felmondhatja a Szerződést.

A biztosítéknak a Jótállási Időszak végéig kell lehívhatónak (hatályban lévőnek) lennie.

Megrendelőnek saját hatáskörében joga van a jótállási biztosíték felhasználására a Vállalkozót terhelő jótállási kötelezettségek nem, vagy nem szerződésszerű teljesítése esetén, amennyiben Vállalkozónak Megrendelő felé fennálló követelései nem nyújtanak fedezetet a Megrendelő Vállalkozó miatt bekövetkezett igényére és bármely okból nem tudja követelését beszámítani, és ha e miatt Vállalkozót ésszerű, de legfeljebb harminc (30) naptári napos póthatáridő kitűzése mellett írásban felszólította a szerződésszerű teljesítésre, és Vállalkozó a póthatáridőn belül nem teljesített.

1. **Szerződés felmondása, elállás:**

11.1 Megrendelő jogosult a jelen szerződéstől elállni, ill. azt felmondani ha:

* 1. Vállalkozóval szemben az illetékes cégbíróság előtt megszűntetési, törlési eljárás indul;
  2. Vállalkozó a jelen szerződésben foglalt bármely kötelezettségének nem tesz eleget és emiatt a jelen szerződés feljogosítja Megrendelőt a felmondásra vagy az elállásra;
  3. jogszabályon alapuló felmondási vagy elállási okok állnak fenn;
  4. Vállalkozó késedelmes teljesítése esetén, azaz amikor a késedelemi kötbér maximális mértékét eléri;
  5. ha Vállalkozó
* ellen a Cégközlönyben közzétett módon, felszámolási, végelszámolási, hivatalból törlési, indult vagy végrehajtási, adósságrendezési eljárás van folyamatban;
* érdekkörében felmerült okból következik be a kivitelezés meghiúsulását vagy tartós akadályoztatását előidéző körülmény;
* tevékenységének valamely jogszabály rendelkezéseit sértő volta az ellenőrzésre jogosult szerv által megállapításra kerül;
* az előleg összegét a jelen szerződés teljesítését biztosító céltól eltérő módon hasznosítja vagy használja fel, vagy a felhasználás Megrendelő általi ellenőrzését megakadályozza;
* valótlan, hamis adatszolgáltatása hitelt érdemlően bebizonyosodik.
* ha a Vállalkozó fizetőképességében, pénzügyi helyzetében olyan lényeges változás következik be, amely a jelen szerződés teljesítését veszélyezteti Megrendelő jogosult a szerződéstől elállni. Szerződő Felek ilyen lényeges fizetőképességben bekövetkező változásnak tekintik különösen, ha Vállalkozóval szemben a jelen szerződés teljesítésének időtartama alatt, felszámolási-, vagy végrehajtási eljárást elrendelő jogerős határozat hatálya alatt áll. Amennyiben Vállalkozó fizetőképességében lényeges változás következik be, köteles Megrendelőt a körülmény bekövetkezésétől számított 8 napon belül írásban értesíteni. Megrendelő jogosult a szerződéstől továbbá elállni különösen, ha Vállalkozó szerződéses kötelezettségének nem tesz eleget.

1. Az elállás és felmondás esetére a Ptk. 6:249. §-ban foglaltakat kell figyelembe venni. Vállalkozónak ilyen esetben az elvégzett munka megtérítésére csak a Ptk.-ban foglaltak figyelembevételével lehet igénye.
2. Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a jelen szerződéssel érintett feladata ellátásáról gondoskodni tudjon – ha:
   1. Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel;
   2. Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. a 62. § (1) bekezdés k) pont kb) alpontjában meghatározott valamely feltétel.
3. Megrendelő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a szerződő fél Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
4. Megrendelő a szerződést felmondhatja, vagy – a Ptk.-ban foglaltak szerint – a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) az ajánlattevő nem biztosítja a 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

1. Vállalkozó jogosult jelen szerződéstől való elállásra, ha Megrendelő – neki felróhatóan – a munkaterület átadási kötelezettségét a következményekre történő figyelmeztetés ellenére, a felszólítás átvételétől számítva is 30 napot meghaladóan elmulasztja.
2. Vállalkozó jogosult a szerződéstől elállni, illetve azt felmondani, ha a Megrendelő – Vállalkozó által biztosított, legalább 60 napos póthatáridő ellenére sem – tesz eleget fizetési kötelezettségének.
3. **Képviselet:**

**Megrendelő képviselője:**

Név:

e-mail:

Tel:

**Vállalkozó képviselője:**

Név:

E-mail:

Tel:

Felelős műszaki vezető –

Név: ………..

E-mail: ………..

Tel: …….….

jogosultsági kód:

Szerződő Felek rögzítik, hogy a kapcsolattartás tekintetében elsődlegesen az e-mailt részesítik előnyben.

1. **Műszaki átadás-átvétel:**
   1. A műszaki átadás átvételi eljárás során a műszaki ellenőr, illetve a Megrendelő meggyőződik arról, hogy a Vállalkozó a jelen szerződés szerinti feladatait hiánytalanul, megfelelő minőségben, hibamentesen elvégezte, továbbá - adott esetben - sikeresen lefolytatta az adott munka teljesítés üzemképességének igazolására vonatkozó üzemi próbát. Az átadás – átvételi eljárás időtartama 15. nap. A teljesítésigazolást a Megrendelő a Műszaki Ellenőr írásbeli javaslatára állítja ki. A teljesítésigazolás kiállításának feltétele, hogy a Vállalkozó a megvalósítás során keletkező jelen szerződésben és jogszabályban rögzített dokumentumokat, Megrendelő rendelkezésére bocsátotta. A teljesítési igazolást a Megrendelő az eredményes műszaki átadás-átvételt követően állítja ki, figyelemmel a Kbt. 135. § (1) és (2) bekezdésére és az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 31. §-ában foglaltakra. A teljesítési igazolás kiállításának feltétele, a jogszabályokban előírtakon túlmenően, az adott építési munka során a beépített anyagokra vonatkozó megfelelőségi és teljesítménynyilatkozatok másolati példányának a Megrendelő rendelkezésére bocsátása.
   2. A Vállalkozó köteles a jelen szerződésben meghatározott feladatok teljesítését, a várható befejezés előtt legalább 15. munkanappal a Megrendelő és a műszaki ellenőr részére írásban jelenteni, az elektronikus építési naplóban a megfelelő bejegyzést megtenni, egyben javaslatot tenni a műszaki átadás-átvétel megkezdésének időpontjára. A Műszaki átadás-átvételi eljárást a Megrendelő a Műszaki Ellenőr közreműködése mellett a Vállalkozó által javasolt időpontra tűzi.
   3. Az átadás-átvételi eljárás megkezdéséhez, azt megelőző 5 napon belül a Vállalkozó köteles a Megrendelő rendelkezésére bocsátani a vonatkozó jogszabályban előírtakon túlmenően az építési munkák megvalósítását igazoló dokumentumokat: amennyiben a jogszerű használatbavételhez szükséges, a jogerős és végrehajtható engedély beszerzéséhez szükséges valamennyi okiratot és dokumentációt, az engedélyezéshez szükséges példányszámban; a Megvalósulási dokumentációt, a teljes építési dokumentációt írásban négy példányban és egy elektronikus adathordozón. A Vállalkozó köteles továbbá átadni a Megrendelő részére a jogszabályban előírtakon túlmenően a beépített anyagokra vonatkozó minőségi tanúsítványokat, bizonylatokat, használati, kezelési és karbantartási útmutatókat, és minden egyéb olyan dokumentumot, amely a szerződés tárgyának a rendeltetésszerű és biztonságos használatához szükséges. Ezen dokumentációk átadásának hiányában az átadás-átvétel meghiúsul.
   4. Amennyiben az átadás-átvételi eljárás Vállalkozó által megjelölt időpontban történt megkezdésekor a műszaki ellenőr, illetve a Megrendelő megállapítja, hogy az elvégzett építési munka nem alkalmas a műszaki átadás-átvételi eljárás lefolytatására - különösen a dokumentumok bármelyikének hiánya, a létesítmény biztonságát veszélyeztető hiányosságok, vagy a rendeltetésszerű használatot egyébként akadályozó hibák, hiányosságok esetén - a Megrendelő meghiúsíthatja az eljárást, és felszólíthatja Vállalkozót megfelelő új átadási időpont megjelölésére. Ezt az e-jegyzőkönyvben kell rögzíteni a hibák, hiányosságok tételes felsorolásával. A Vállalkozó köteles az új átadás-átvételi eljárás időpontját is megjelölni.
   5. A műszaki ellenőr a Vállalkozó által a szerződés keretében elvégzett építési munkát teljes körűen megvizsgálja annak megállapítása érdekében, hogy az megfelel-e a szerződéses és jogszabályi előírásoknak. Az e-jegyzőkönyvben rögzített hibákat a Vállalkozó köteles az ott meghatározott időn belül maradéktalanul kijavítani. A Vállalkozó esetleges hiánypótlási kötelezettsége a szerződés teljesítésének határidejét nem módosítja. Ha a hiba kijavításával kapcsolatos munkák a határidők hosszabbodásához vezetnének, úgy a Vállalkozó köteles a Megrendelőnek késedelmi kötbért fizetni, valamint az azt meghaladó kárát megtéríteni.
   6. Nem tagadható meg az átvétel a teljesítés olyan hibái miatt, amelyek önmagukban vagy más hibákkal, illetve hiányosságokkal összefüggésben és a kijavításukkal járó munkák folytán sem akadályozzák a jelen szerződés tárgyának az engedélyeknek megfelelő és rendeltetésszerű használatát, ha az egyebekben megfelel a jelen szerződésben, illetve a hatályos jogszabályokban foglalt feltételeknek. A Vállalkozó ezen hibákat is köteles kijavítani az átadás-átvételkor készült e-jegyzőkönyvben foglalt határidőig. A hibák kijavításáig a Megrendelő visszatarthatja a hibák kijavításának Megrendelő által becsült ellenértékét. A Vállalkozó a visszatartott összeg számlázására és kifizetésére csak a hibák kijavítását követően jogosult. A hibák orvoslása tekintetében egyekben a Megrendelő a jelen szerződésben és a jogszabályokban meghatározott jogokkal élhet.
   7. A kárveszély, valamint a Vállalkozó által szolgáltatott dolgok (anyagok, elemek) tulajdonjoga a Vállalkozóról a Megrendelőre a jelen szerződésben meghatározott munkaterületnek a 191/2009. (IX. 15) Korm. rendelet rendelkezései szerint a Megrendelő részére való visszaadásával egyidejűleg száll át.
2. **Utó felülvizsgálat, jótállási időn belüli meghibásodás:**
   1. **Utó felülvizsgálat:**

A szerződő felek a kivitelezés műszaki átadás-átvételi eljárás sikeres befejezésétől, számítottan egy éven belül (igazodva a hatályos és vonatkozó jogszabályban előírtakhoz) utó-felülvizsgálati eljárást tartanak. Az utó-felülvizsgálati eljárás megszervezése és előkészítése Megrendelő kötelessége. Az utó-felülvizsgálati eljárást megrendelő képviselője készíti elő, és meghívja arra a Vállalkozót. A meghívót az eljárás megkezdésének napját megelőző 15 nappal kell megküldeni a Vállalkozó részére, az időközben feltárt hibák jegyzékével együtt.

* 1. **Jótállási időn belüli meghibásodás:**

Amennyiben a jótállási időn belül, azaz a műszaki átadás-átvételt követő 24 hónapon belül a Megrendelő meghibásodást észlel, haladéktalanul köteles értesíteni a Vállalkozót, és a felek 5 napon belül egyeztetést tartanak. Vállalkozó az általa elvégzett kivitelezési tevékenységért vállalja a felelősséget és a garanciát a jelen szerződésben előírtakkal összhangban. A Vállalkozó a beépített termékekért az adott gyártó által meghatározott feltételek szerint vállal jótállást, de minimum a jelen szerződésben meghatározott időtartamban. A hiba jellegétől függően a Vállalkozó haladéktalanul vagy legkésőbb 10 naptári napon belül köteles a hibát kijavítását megkezdeni. Vállalkozó abban az esetben, ha a hiba a kivitelezés tárgyának rendeltetésszerű működését befolyásolja, abban az esetben az egyeztetéstől számított (hiba jelzésétől) 10 naptári napon belül köteles a hiba elhárítására, annak érdekében, hogy a kivitelezés tárgya az alapvető funkcióját képes legyen betölteni. Amennyiben a Vállalkozó e kötelezettségének nem tesz eleget a Megrendelő jogosult a hibákat, hiányosságokat a Vállalkozó költségére kijavíttatani. A Vállalkozó jótállási kötelezettsége nem terjed ki azokra a hibákra, amelyekről a Vállalkozó bebizonyítja, hogy a hiba oka a teljesítés után keletkezett, rendeltetésellenes használat következményeként. A jótállás vonatkozásában a Ptk. 6:171.§-6:173.§-ban foglaltak az irányadók.

1. **Alvállalkozók:**

Megrendelő hozzájárul, hogy Vállalkozó alvállalkozót vegyen igénybe a Kbt.-ben foglaltak betartása mellett.

Vállalkozó a jogosan igénybe vett alvállalkozóért, közreműködőért úgy felel, mintha a munkát maga végezte volna, a jogosulatlanul igénybe vett alvállalkozó, közreműködő tevékenységéért pedig a Ptk. 6:148. § (2) bekezdése szerinti kártérítési felelősséggel tartozik, vagyis alvállalkozó, közreműködő jogosulatlan igénybevétele esetén felelős minden olyan kárért is, amely az adott alvállalkozó, közreműködő igénybevétele nélkül nem következett volna be.

Vállalkozó köteles a jelen Szerződés rendelkezéseit és a Szerződés tárgyára vonatkozó előírásokat az alvállalkozókkal kötött szerződésben is megfelelően érvényesíteni, ezen rendelkezések és előírások alvállalkozók, közreműködők általi betartásáért a Vállalkozó a Megrendelővel szemben felelősséggel tartozik. A Vállalkozó a Megrendelővel szemben egyebekben teljes mértékben felel az alvállalkozói, közreműködői minden tevékenységéért és cselekedetéért.

1. **Egyéb feltételek:**

16.2. Jelen szerződés módosítása a Kbt.-vel foglaltakkal összhangban lehetséges.

16.3. Jelen szerződésben nem szabályozott kérdésekben a Ptk., a Kbt., valamint egyéb vonatkozó hatályos jogszabályok rendelkezései az irányadók.

16.4. Megrendelő és Vállalkozó is tudomásul veszi a hatályos 191/2009. (IX.15.) Korm. rendeletben és az 1997. évi LXXVIII. tv.-ben foglaltakat.

16.6. Vállalkozó kötelezettséget vállal arra, hogy

a) nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét az Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.

16.7. Amennyiben a Szerződő Felek között a vállalkozás teljesítésével vagy minőségével kapcsolatos vita alakul ki, úgy azt elsősorban békés úton kísérlik meg rendezni. Amennyiben ez nem vezet eredményre, Szerződő Felek alávetik magukat a területileg illetékes bíróság kizárólagos illetékességének. Az esetleg szükséges szakvélemény költségeit az a fél köteles előlegezni, amelynek a szakvélemény elkészítése érdekében áll, és az a fél viseli, amely a szakvélemény szerint a kialakult helyzetért felelős.

* 1. Megrendelő jelen szerződés aláírásával a Vállalkozó által a szerződés teljesítése során készített, és készítendő dokumentációk vonatkozásában teljes körű, területi és időbeli korlátozás nélküli, határozatlan időtartamra szóló, kizárólagos, harmadik személynek átengedhető felhasználási jogot szerez, amely kiterjed különösen a dokumentációk átdolgozására, módosítására, közzétételére, felhasználására, engedélyeztetésére és a dokumentációk átdolgozására is. A felhasználási jog ellenértékét a 2.1. pont szerinti vállalkozási díj tartalmazza.
  2. Vállalkozó szavatosságot vállal azért, hogy a jelen szerződés teljesítése kapcsán átadásra kerülő, a szerzői jog hatálya alá tartozó művekkel szabadon rendelkezik, azok felhasználása a Megrendelő részéről semmilyen akadályba nem ütközik, az átadásra kerülő anyagok jogtiszták, azok senki felhasználási-, kiadói-, személyiségi jogát nem sértik. A Vállalkozó szavatolja, hogy az elkészítendő dokumentációk eredeti szellemi termékei, és kijelenti, hogy harmadik félnek nem állt, áll vagy a jövőben nem fog fennállni bármilyen olyan joga, amely Megrendelőt – akár időlegesen – megakadályozná a dokumentációk jogszerű használatában, illetve a felhasználási jogok meghatározott körének jelen szerződés szerinti megszerzésében, gyakorlásában. Vállalkozó a fentiekért teljes körű felelősséget vállal.
  3. Vállalkozó szavatosságot vállal azért, hogy amennyiben az anyagok elkészítéséhez más személyt is igénybe vesz, a közreműködő természetes és jogi személyekkel olyan tartalmú szerződéseket köt, hogy a szerzői vagyoni jogokat Megrendelő a jelen szerződésben írt feltételekkel megszerezhesse. A Vállalkozó, mint szerző kifejezetten hozzájárul ahhoz, hogy a Megrendelő a szellemi alkotást nem csak saját belső tevékenységéhez, illetve nem csak saját üzemi tevékenysége körében használja fel, hanem azt nyilvánosságra hozhatja, harmadik személlyel közölheti, harmadik személynek át, illetőleg továbbadhatja, a mű (műrészlet), mint előzmény-terv (dokumentáció) az egymásra épülő fázisokban szabadon felhasználható. A Vállalkozó, mint szerző kijelenti, hogy az átdolgozás, illetőleg átdolgoztatás joga magában foglalja különösen a mű (műrészlet) bármilyen módosítását, megváltoztatását, át-, illetve tovább tervezését, új tervdokumentációba történő beépítését, beszerkesztését, betervezését.
  4. Mind a Szerződés időtartama alatt, mind pedig a nyilvántartások megőrzési időtartama lejáratáig a Vállalkozónak lehetővé kell tenni a Megrendelő, az Állami Számvevőszék, az illetékes szervezetei, a Kormány által kijelölt belső ellenőrzési szerv, a Kormányzati Ellenőrzési Hivatal, az 2011. évi CXCV. törvény szerinti fejezetek ellenőrzési szervezetei, a Kincstár, valamint a Kbt. és az államháztartásról szóló 2011. évi CXCV. törvény szerinti bármely egyéb illetékes ellenőrző szervezet törvényes vagy meghatalmazott képviselőinek a szerződéshez kapcsolódó nyilvántartások, számlák, a szerződés megvalósítását igazoló okmányok, bizonylatok helyszínen történő ellenőrzését vagy könyvvizsgálatát, azokról másolatok készítését vagy rendelkezésre bocsátását.
  5. Felek megállapodása szerint a Vállalkozó köteles a Szerződés értelmében a feladatást szerződésszerűen, teljes körűen, műszakilag és minőségileg kifogástalan kivitelben, a vonatkozó magyar előírásoknak, műszaki szabványoknak, valamint a technika mai állásának megfelelően, határidőben egy szakvállalat gondosságával elkészíteni, az ehhez szükséges hatósági engedélyeket beszerezni ill. valamennyi egyéb szerződéses kötelezettségét szerződésszerűen teljesíteni.
  6. Vállalkozó köteles az építési beruházás megvalósítása során a hatályos és érvényben lévő jogszabályok betartására, különös tekintettel a Ptk., a Kbt. a 322/2015 (X.30.) Korm. rendelet, az épített környezet alakításáról és védelméről 1997. évi LXXVIII törvény az 191/2009. (XI.15.) Korm. rendeletben valamint a Közbeszerzési eljárás dokumentumaiban meghatározott szakági és egyéb jogszabályokban előírtakra.
  7. Vállalkozó tudomásul veszi és elfogadja, hogy a szerződés teljesítésére vonatkozó adatok közzététele tekintetében Megrendelőnek a Kbt. szerint kell eljárnia.
  8. Vállalkozó jelen szerződés aláírásával nyilatkozik arról, hogy nemzeti vagyonról szóló 2011. évi CXCVI. törvény 3.§ (1) bek. 1. a-c) pontokban meghatározott átlátható szervezetnek minősül. Vállalkozó ezen nyilatkozatban foglaltak változása esetén arról haladéktalanul köteles a Megrendelőt tájékoztatni. A valótlan tartalmú nyilatkozat alapján kötött visszterhes szerződést a Megrendelő felmondja vagy – ha a szerződés teljesítésére még nem került sor – a szerződéstől eláll. (368/2011. (XII. 31.) Korm. rendelet 50.§ (1) bekezdés (1a) pontja alapján).
  9. A külföldi adóilletőségű Vállalkozó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.
  10. A jelen szerződésben nem szabályozott kérdésekben a Ptk. és a Kbt. vonatkozó, és egyéb a jogviszony jellegéből fakadó jogszabályok rendelkezései az irányadók.
  11. A Kbt. 135. §. (12) bekezdésére tekintettel jelen szerződés hatályba lépésének együttes feltétele,
  + hogy a Támogatási szerződés fizikai befejezésének határideje iránti kérelem jóváhagyását követően a Támogatási szerződés módosítás aláírásával a projekt fizikai befejezési határideje 2021. 12. 31. napjára módosuljon,
  + hogy amennyiben a a jelen szerződésben meghatározott vállalkozási díj magasabb mint a *GINOP-7.1.9–17-2018-00015* pályázati azonosító számú Támogatási szerződésben építési beruházásra biztosított támogatás összege, úgy a vállalkozási díjnak megfelel összegű építési beruházásra biztosított támogatási összeg a *GINOP-7.1.9–17-2018-00015* pályázati azonosító számú, „Hévíz Schulhof fejlesztése” tárgyú projektben átcsoportosításra kerüljön, és/vagy a jelen szerződésben rögzített vállalkozási díj összegének megfelelő mértékű kiegészítő támogatás rendelkezésre bocsájtása körében a szükséges Támogatási szerződés vagy Támogatási szerződés módosítás hatályba lépjen

Felek megállapodnak, hogy amennyiben a jelen szerződés a jelen pontban rögzítettek szerint legkésőbb a jelen szerződés mindkét fél aláírásától számított hat (6) hónapon belül nem lép hatályba, úgy jelen szerződés ezen a napon minden egyéb jognyilatkozat nélkül hatályát veszti.

Szerződő felek a szerződést, mint akaratukkal és nyilatkozataikkal mindenben egyezőt jóváhagyólag 6 eredeti példányban aláírták.

**Kelt, ,……………….**

………………………..…. …….……..………………

**Hévíz Város Önkormányzat.**

**Megrendelő nevében Vállalkozó nevében**

**Megrendelő részéről ellenjegyezte:**

**….……………………………..**

|  |  |
| --- | --- |
|  |  |
|  |  |

Mellékletek:

1.sz. melléklet Biztosítási kötvény

2.sz. melléklet: az eljárás során alkalmazott 2.1.-2.4. számú értékelési szempontra tekintettel - a nyertes ajánlat azon eleme, amely(ek) értékelésre került(ek),